Vegna áherslubreytinga stjórnvalda í Rúmeníu hefur verið ákveðið að leggja niður starfsemi barnaþorpsins í Rúmeníu í þeirri mynd sem áður var . Við munum samt sem áður styðja við þá unglinga sem í okkar umsjón eru , þar til þeir hafa lokið námi sínu , og sjá þeim fyrir heimili , fjölskylduumhverfi og menntun . Aðkoma félagins í Rúmeníu hófst í kringum 2000 þegar íslensk hjón hjálpuðu til við að fjármagna borun á brunni við svæði barnaþorpsins sem nýtist nú bæði því og nálægu sveitaþorpi . Þá söfnuðu Íslendingar búsettir á Íslandi og í Bandaríkjunum fjármagni fyrir byggingu heimilis fyrir eina fjölskyldueiningu í barnaþorpinu . Í gegnum árin hefur myndast gott samband milli verkefnisins í Rúmeníu og íslensku deildarinnar og hefur félagið hér heima staðið fyrir 5 sjálfboðaliðaferðum til barnaþorpsins . Ferðir sem þátttakendur segja margir hverjir að hafi breytt viðhorfi þeirra til lífsins til frambúðar . Auk þess að leggja til fé til almennrar starfsemi barnaþorpsins hefur Íslandsdeild Alþjóðlegu barnahjálparinnar ásamt ICC í Evrópu stutt barnaþorpið í Rúmeníu með því að koma upp gróðurhúsum og bakaríi til að stuðla að aukinni sjálfbærni þorpsins . Vegna áherslubreytinga stjórnvalda í Rúmeníu og nýrra laga þar í landi hefur verið ákveðið að leggja niður starfsemi barnaþorpsins í Rúmeníu í þeirri mynd sem áður var . Við munum samt sem áður styðja við þá unglinga sem í okkar umsjón eru , þar til þeir hafa lokið námi sínu , og sjá þeim fyrir heimili , fjölskylduumhverfi og menntun .